Hyvät katsojat! Olemme tässä ohjelmasarjassa käsitelleet -
ihmisen ruoansulatusjärjestelmää, joka on kerta kaikkiaan nerokas.
Ruoansulatus kiinnostaa meitä kaikkia, koska syömme 2-3 krt/pv.
Leijona syö joka 4. päivä. Eri eläimet syövät eri tavalla.
Ihminen voi tosin olla syömättä 40 vuorokautta, -
niin kuin Jeesus paastosi erämaassa 40 vuorokautta.
Kiinnostavaa on, että silloin elimistö pystyy ottamaan -
ne tarvittavat ravinteet rasvakudoksesta.
Raamatun mainitsema Jeesuksen paastoaika 40 vuorokautta -
näyttäisi ylärajalta. Silloin paasto muodostuu tosi vaaralliseksi.
Elimistö alkaa näet käyttää kudoksia, -
jotka ovat meille tärkeitä energian saannin kannalta.
Jumala on luonut todella nerokkaan järjestelmän.
Se on monen metrin pituinen putki suusta peräpäähän.
Ruoka heitetään tavallaan ulkopuolellamme kulkevaan putkeen.
Putkessa otetaan kaikki talteen, kuten aiemmin jo totesimme.
Lisäksi luomakunnassa on kauneutta, nerokkuutta ja upeaa suunnittelua.
Otan esimerkiksi B12-vitamiinin, joka on ajankohtainen ja tärkeä -
ja laiminlyöty lääketieteessä. Sen puutteesta kärsivät -
monet täysin tietämättä, varsinkin varttuneemmat ihmiset.
B12-vitamiini on hyvin kaunis. Se on kiteisenä kuin rubiini.
Se on kaunis molekyyli. Siinä on 181 atomia, -
jotka muodostavat kauniin rakennelman, -
jossa rubiini ikään kuin kobolttina säihkyy.
B12-vitamiini on niin monimutkainen, -
että ihminen ei sitä pysty itse tekemään. Bakteerit tekevät sen.
Vain bakteerit pystyvät tekemään näin mutkikkaan tuotteen.
Tässä ilmenee taas se, että olemme turhaan halveksineet bakteereita, -
jotka tekevät meille B12-vita- miinin, jota ilman ei olisi elämää.
B12 on välttämätön aivotoiminnalle, hermostolle, veren tuotannolle, -
lasten kasvulle/kehitykselle. Sitä tarvitaan solun tietopankin, -
DNA:n ja rasvojen ja valkuais- aineiden rakennukseen.
Se on aivan keskeinen vitamiini kaikessa.
Tämän jalokiven, hienon tuotteen -
pystyvät vain ns. alkukantaiset bakteerit tekemään.
Tämä kumoaa väitteen siitä, että bakteerit olisivat alkukantaisia.
Ne tekevät sen kokoonpanolinjalla, jossa on 30 hitsausrobottia.
Autojahan tehdään autotehtaassa niin, että tavaraa menee linjalla -
ja hitsausrobotit kasaavat sitä, eräänlaiset nanokoneet.
Bakteereissa on kokoonpanolinja hienoine koneineen, -
jotka tekevät vitamiinin meidän iloksemme.
Mutta sen vitamiinin imeytyminen on vallan monimutkainen asia.
Se kertoo aivan kiistattomasti siitä, -
että joku nerokas suunnittelija on tämän systeemin takana.
Siis tuote on kaunis, upea, 181-atominen.
Siellä koboltti säihkyy kuin rubiini.
Kiteinen koboltti muodostaa tämmöisen kauniin, hienon tuotteen.
Kun saamme sen suuhumme, niin siellä siihen liittyy -
täsmäaine, joka on välttämätöntä imeytymisen kannalta.
Sitten se menee vatsalaukkuun, -
jossa siihen liitetään toinen, IF-niminen ihmeellinen aine.
Se on välttämätöntä siksi, että tämä hieno tuote säilyisi ehjänä -
ja matkustaisi ohutsuolen läpi sen loppuosaan, -
missä se menee kuin avain lukkoon.
B12-vitamiinin ja IF-aineen muodostama avain on ainoa, -
joka sopii lukkoon. Lukko raksahtaa auki ja se pääsee elimistöön.
Sitten se kuljetetaan "sukellusveneessä" luuytimeen -
ja mihin sitä tarvitaan. Kaikki nämä hienot tekijät tarvitaan -
bakteerin lisäksi, jotta voimme hyödyntää B12-vitamiinia.
Tämä on hämmästyttävä asia. Erittäin monimutkainen ja edellyttää, -
että kaikkien ko. erikoistuotteiden pitäisi olla yhtä aikaa valmiina.
Muuten elämä ei jatkuisi. Jo yhdenkin erikoistuotteen löytäminen...
Jos niitä haettaisiin Motonetista tai varaosakaupasta, -
missä olisi paljon tiettyyn tarkoitukseen sopivia tarvikkeita, -
pelkästään yhden erikoistuotteen löytäminen tarkoittaa, -
että hyllyllä pitäisi olla vaihtoehtoja 10 potenssiin 70 -
eli 1, jonka perässä on 70 nollaa.
Sattuman todennäköisyys, että löytyisi edes yksi 4:stä tuotteesta, -
jotka ovat B12-vitamiinin hyödyntämisen edellytys, -
on äärettömän pieni tähtitieteilijä Sir Fred Hoylen mukaan.
Se on sama kuin koko aurinkokunta olisi täynnä sokeita ihmisiä, -
jotka pyörittävät tunnettua Rubikin kuutiota.
Sokeat ratkaisisivat Rubikin kuution sattumalta samalla sekunnilla.
Siis jokainen näistä 4:stä välttämättömästä erikoistuotteesta, -
jotka suojelevat B12-vitamiinia matkalla iloksemme, -
on niin harvinainen, että sattuma ei voi sitä tehdä.
On helppo ymmärtää, -
että aina tällaisen tuotteen takana täytyy olla älykäs suunnittelija.
Sattuma ei tee mitään. Ateistit sanovat mielellään, -
että juu, juu, jos pannaan planeetat täyteen apinoita, -
jotka kirjoittavat koneella sattumanvaraisesti, -
piankos syntyvät Shakespearen kootut teokset.
Näin sanoo Richard Dawkins kirjassaan Sokea kelloseppä.
Tilastomatemaattisesti voi osoittaa: -
vaikka maailmankaikkeudellinen apinoita kirjoittaisi 20 mrd vuotta, -
tuskin syntyisi yhtä lausetta saati Shakespearen koottuja teoksia.
Sattuma ei koskaan tuota mitään älykästä tuotetta.
Älykkään tuotteen takana on aina älykäs suunnittelija.
Alkusolun tiedostot ovat 0:n arvoisia, ellei sinne laiteta infoa -
eli ohjetta, mitä tehdään.
Tässäkin B12-vitamiinin tuottavassa bakteerissa, -
täytyy olla ohjeet 30 erityisen hitsausrobotin valmistamiseksi, -
kokoonpanolinjan. Kun se syödään, tarvitaan sylkirauhaset.
Sylki erittää sen aineen, joka suojelee B12:ta matkalla mahalaukussa.
Mahalaukussa tarvitaan haponeritys, IF-tekijän eritys, -
joka muodostaa sen erikoisavaimen (IF ja B12 yhdessä).
Se matkaa metrikaupalla ohutsuolen loppuun.
Vain tämä yhdistelmä sopii siihen lukkoon, että se pääsee elimistöön.
Elimistössä veressä se pitää suojella TC-sukellusveneellä, -
jotta se vahingoittumattomana purjehtii sinne, missä tarvitaan -
eli punasolutehtaaseen ja hermostoon.
Me tarvitsemme sylkirauhaset, haiman, -
tarvitsemme kaikki nämä tuotteet.
On enemmän kuin itsestään selvää, -
että tällaiset järjestelmät ovat suunniteltuja, -
koska ne sisältävät niin paljon infoa ja ovat kaikki tarpeen.
Jos yksikin kaatuu, niin järjestelmä kaatuu.
Tämän takia on tärkeää tietää, että iän karttuessa esim. yli 50 v -
alkavat järjestelmät pikkuhiljaa vanheta totta kai.
Silloin voi tulla ongelmia B12-vitamiinin imeytymisessä.
Kaikkien vähintään 60-65 -vuotiaiden kannattaisi käydä -
määrittämässä B12-vitamiinin pitoisuus.
Joka 10. yli 65-vuotias kärsii -
piilevästä B12-vitamiinin puutoksesta.
Sitä kannattaisi ottaa ehkä 6-7 mikrogrammaa/vrk -
lähinnä imeskelytablettina, joka lienee se paras muoto.
Joskus sitä joutuu antamaan pistoksena.
Joskus B12-vitamiinista voi olla puutetta tai se on alarajoilla, -
vaikka laboratorioarvo on vielä normaali tai alarajoilla.
B12 on niin tärkeä, koska sen puute aiheuttaa hermostollisia häiriöitä, -
muistihäiriöitä jo ennen kuin se aiheuttaa anemiaa.
Miksi näin on, että me vanhenemme?
Sehän kuuluu langenneeseen luomakuntaan.
Kuolema tuli luomakuntaan syntiinlankeemuksessa.
Raamatun mukaan elinikämme on 70-80 vuotta, -
kuten Psalmi täsmällisesti sanoo. Sitten on luonnollista vanhentua.
Sekin osoittaa, että Raamattu on totta, -
koska Raamatun ilmoittama aikataulu pitää paikkansa.
Sitten siirrytään sinne, missä Jeesus on valmistanut meille -
asuinsijaa 2 000 vuotta. Se on varmasti hieno paikka.
Siellä saamme nähdä sitä, mikä ei mahdu ymmärrykseemme.
Mitä silmä ei ole nähnyt eikä korva kuullut. Sitä kannattaa odottaa.
Kun tässä vanhenee ja rapistuu, on mukava tietää, -
että on menossa sinne, missä ei lääkäreitä enää tarvita.
Ei ole sairautta, kipua, kuolemaa eikä kärsimystä.
Mutta hyvä kuulija, eikö ole hieno asia, -
että ihan viime vuosina tieteellinen tutkimus on varmistanut, -
että Raamattu on varmasti totta?
Mehän haemme aina parasta selitystä havainnoille.
Kun olemme havainneet luonnon upeat järjestelmät: ruoansulatus, -
B12-vitamiini, joka sisältää valtavasti tietoa, -
voimme olla varmoja siitä, että sattuma ei tuota tätä tietoa.
Tieto tulee aina älykkäästä lähteestä. Se tulee Jumalalta.
Onko kyseessä Raamatun Jumala? On.
Näemme luomakunnasta rappeutumisvauhdin.
Ihmiskunta kärsii tänä päivänä 30 000 sairaudesta.
Evoluutio ei pysty niitä poistamaan, vaan ne kertyvät.
Sairauksia tulee aina 20 vuoden sukupolvessa noin 100 lisää.
Silloin voimme arvioida, että 30 000 sairautta -
on kertynyt noin 300 sukupolvessa.
Se erottaa meidät Aadamista ja Eevasta -
ja sekin viittaa Eedenin puutarhan tapahtumiin.
Raamattuhan on siis ainoa oikea selitys tälle informaatiolle.
Rappeutuminen luonnossa sopii täsmällisesti Raamatun aikatauluun.
Luotu ihminen oli täydellinen ja eli pitkään geenivirheittä.
Sitten tuli syntiinlankeemus. Rappeutuminen alkoi.
Tiedämme rappeutumisnopeuden ja nykyisen virheiden määrän.
Aikataulu täsmää ja Raamattu on totta.
Kuolema ja rappeutuminen ovat totta.
Muuten tässä pahassa maailmassa pahuus olisi iankaikkinen, -
ellei tälle tulisi jossain vaiheessa loppua.
Voimme täysin ymmärryksellä sitoutua -
Raamatun Sanaan ja tieteellisin (!) perustein.
Tieteelliset perusteet eivät sen sijaan sovi ollenkaan -
miljooniin vuosiin ja kehitysoppiin.
Jos olisimme olleet täällä 100 000 vuotta, -
kuten evolutionistit väittävät, olisimme virheistä johtuen -
kuolleet sukupuuttoon jo noin 10 kertaa.
Meidän tehtävämme täällä on tulla tuntemaan Hänet, -
jonka kautta kaikki on luotu eli Jeesus, -
jossa kaikki pysyy voimassa ja jossa voimme pelastua.
Jeesus myös suosittelee lääkäreiden käyttöä. Hän sanoo, -
etteivät terveet tarvitse parantajaa, vaan sairaat.
Lääkäreiden käyttö tässä langen- neessa maailmassa on suositeltavaa.
Jumala, Herra, voi käyttää lääkäriä ihmisten oireiden lievittämiseen -
ja on toki sitä tehnytkin.
Tarkastellaanpa joitakin ruoansulatus- kanavaan liittyviä sairauksia.
Meillä on kaikilla joskus ylävatsavaivoja.
Itse asiassa toistuvia ylävatsavaivoja on melkein joka toisella -
jopa ihan jatkuvasti. Ylävatsavaivat ovat tavattoman yleisiä.
Ne voivat ilmetä aterianjälkeisenä poikkeavana turvotuksena -
tai täyteläisyyden tuntuna, ylävatsan turpoamisena, -
röyhtäilynä, kipuna tai ylävatsaa polttaa.
Voi olla pahoinvointia, jopa oksentelua joskus.
Nämä ovat kaikille tuttuja. Joskus ilmenevinä eivät ole vaarallisia, -
mutta jos ne ovat jatkuva riesa, kannattaa miettiä, -
olisiko jossain semmoista vikaa, minkä lääketiede voisi korjata.
Kansanomaisesti puhutaan usein ns. ruoansulatusvaivoista.
Ammattilaiset käyttävät siitä hienoa dyspepsia-sanaa.
Toistuvaa vatsan turvottelua ja vaihtelevia vatsavaivoja esiintyy -
väestössä 20-40 %:lla, naisilla ja miehillä yhtä usein.
No, mistä ne sitten johtuvat?
Siinä voi olla eri ruoansulatus- kanavan sairauksia taustalla -
tai kyseessä voi olla ns. toiminnallinen häiriö.
Siis pelkkä toimintahäiriö, ei mitään sairautta.
Jälkimmäisessä tapauksessa nähtävää syytä oireille ei löydy, -
vaan vaivat johtuvat mahan ja suoliston häiriintyneestä toiminnasta.
Kun on tutkittu ylävatsavaivojen takia lääkäriin hakeutuneita, -
melkein puolella heistä löytyy kuitenkin jokin syy.
Näitä ovat mahahaava, refluksitauti (mahan sisältö nousee ruokatorveen)
ruokatorven tulehdus tai laktoosi-intoleranssi jne.
Puolelle ylävatsavaivoista ei siis löydy mitään syytä -
eikä lääketieteellistä hoitoa, -
joten ne leimataan toiminnallisiksi häiriöiksi.
No, mistä toiminnalliset häiriöt sitten johtuvat?
Ei sitä tunneta eikä tiedetä, mutta jotain tiedetään.
Monet herkemmin reagoivat siihen, -
että ruokaa nyt tuli vatsaan ja se venyy. Kaikki eivät reagoi samoin.
Se voi olla yksilöllinen, vähän rakenteellinen asia.
Sitten siellä voi olla helikobakteeritulehdus.
Se on aika tavallinen. Siitä puhutaan lisää myöhemmin.
Helikobakteeri ei välttämättä aiheuta niin paljon oireita, -
aika lieviä oireita. Hoitokaan ei ehkä poista niitä pitkäksi aikaa, -
mutta sen hoito saattaa olla paikallaan.
Laktoosi-intoleranssi eli maitosokerin huono sieto on -
melkein joka 5. suomalaisella. Se aiheuttaa koviakin oireita -
tai sitten ei mitään oireita. Se voi joskus aiheuttaa -
sietämätöntä närästystä eli happoa tulee suuhun ja vatsaa turvottaa.
Tämä ei välttämättä tarkoita sitä, -
että laktoosi-intoleranssi kaikille aiheuttaisi näitä oireita.
Sitten meillä on tämmöinen sairaus kuin keliakia, -
joka on yllättävän yleinen. 2 % väestöstä sairastaa keliakiaa.
Se on alidiagnostisoitu.
Saattaa nimittäin olla, että puolet keliakiapotilaistamme -
kulkee ilman diagnoosia. Se on huono homma, -
koska siitä seuraa erinäisiä ongelmia, joihin palataan.
Yhteenvetona voi siis sanoa, että ylävatsavaivoja on -
20-40 %:lla aika usein ja kaikilla joskus.
Ne ovat yleisiä lääkärille tulon syitä.
Joka 2. tapauksessa löytyy joku asia, johon voi puuttua, -
kuten refluksitauti, laktoosi- intoleranssi, keliakia tms.
Kaikkea ei tarvitse hoitaa, mutta syyn tietäminen jo helpottaa.
Käytännön lääkärinä voisin sanoa, että tämä on todella yleistä, -
melkein yhtä yleistä kuin kipu, joka on varmaan yleisin syy -
hakeutua lääkäriin.
Itsehoitaa näitä tietysti voi kokeilemalla eri ruoka-aineita.
Aiheuttaako tietty ruoka-aine oireita?
Voit olla ilman maitoa pari viikkoa ja katsoa, mitä se vaikuttaa.
Sitten voidaan lääkärissä ottaa koepaketteja.
Itse olen tehnyt niin, että jos on pitkään jatkuneet -
sitkeät vatsavaivat, ei tilapäiset, otan koepaketin.
Koska keliakia on niin kovin yleinen, otan keliakiakokeen.
Keliakiaa siis löytyy 2 %:lta ihmisistä.
Sitten voidaan tehdä laktoosikoe. Sitä ei välttämättä tarvitse tehdä.
Se on niin yleinen, että sitä joka 5. sairastaa. Voit kokeilla -
ilman maitoa pari viikkoa. Jos selvästi oireet poistuvat, -
sinulla todennäköisesti on laktoosi-intoleranssi -
eikä sitä tarvitse kokein varmistaa.
Sitten helikobakteeriasia. Sehän on sellainen, -
joka voi aiheuttaa vatsahaavan tai vatsasyövän.
Kyllä se yleensä on syytä hoitaa.
Laktoosiasian mietinnän lisäksi -
otetaan keliakia- ja helikobakteerikoe.
Voidaan myös tarkistaa, onko ulosteessa verta.
Jos ulosteessa on verta toistuvasti, kannattaa kyllä alkaa tutkia.
Tähän asiaan palataan.
Melko yksinkertaisella koe- paketilla pääsee jo aika pitkälle.
Nämä ovat sen verran yleisiä sairauksia, että ne kannattaa katsoa.
Potilaan haastattelu on tietysti hurjan tärkeä.
Pelkästään laboratoriokokeilla ei näitä selvitellä, -
vaan on potilasta tarkkaan haastateltava ja kuunneltava -
kaikki näiden oireiden vivahteet. Se voi johtaa oikeille jäljille.
Nimittäin ei ole tavatonta, että vatsavaivojen syynä voi olla -
esim. sydänperäinen ongelma -
tai joku ruokatorviongelma tai ruokatorven kramppi.
Kannattaa tosi herkällä korvalla kuunnella ja haastatella potilasta.
Tässä tulee myös se näkyviin, että on äärimmäisen tärkeää -
saada kertoa tuntemuksista äidinkielellä.
Onko kipu tylppää, puristavaa, pistävää, polttavaa?
Säteileekö se johonkin? Liittyykö siihen turvotusta tai ripulia?
Liittyykö siihen pahoinvointia, oksennuksia? Hienoja vivahteita, -
joista lääkäri tekee diagnoosin.
Olisi tietysti hirveän hyvä, jos lääkärissä saisi puhua äidinkieltä.
Olisi tärkeää osata kieltä riittävän hyvin, -
koska on kyse tuntemuksista. On aika vaikeaa -
jossain Aurinkorannikolla ilmaista vieraalla kielellä vivahteita, -
jotka ovat hyvin tärkeitä diagnoosin kannalta.
Joskus pienikin vivahde voi johdattaa lääkäriin oikeaan suuntaan.
Lääkärin kannalta on tietysti hyvin tärkeää katsoa, -
miten potilas muuten voi.
Onko kalpea? Hikinen? Huulet sinertävät?
Pelkkä kuuntelu ei riitä, vaan potilasta pitää myös tutkia, -
painella vatsaa, kuunnella sydäntä. Älä ihmettele, -
jos lääkäri joskus vatsavaivoissa haluaa kuunnella sydäntä, -
koska vastaus voi tulla sieltäkin.
Itse sain kerran valituksen. Potilaalla oli mononukleoosiangiina, -
kurkku kipeä ja angiina. Laitoin hänet selälleen tutkimuspöydälle.
Se oli rankka tauti, paljon kuumetta ja kurkku ihan tukossa.
Halusin katsoa, onko maksa tai perna suurentunut, -
koska se vaikuttaa joskus näihin sisäelimiin.
Vaikka potilaalla oli kurkku kipeä, painelin vatsaa -
ja tutkin pernan ja maksan. Potilas valitti vatsan tutkimisesta, -
kun oli kurkku kipeä. Tämä nyt on aika harvinaista, -
mutta siitä opin sen, että pitää sanoa, miksi tutkin vatsaa, -
vaikka kurkku on kipeä. Silloin potilas ymmärtää, missä mennään.
Huolellinen selvittely, vatsavaivojen esiintymistiheys, -
kauanko niitä on ollut, ovatko äskettäin tulleet, tihentyneet.
Kaikki tuntemukset siitä, miltä se tuntuu, miten se viiltää, -
vääntää, puristaa, kiristää, on tylppää, säteilee johonkin.
Kaikki ovat tärkeitä sanoja, jotka pitää tarkkaan lääkärille sanoa.
Myös havainnot vaaleasta/tummasta ulosteesta ja virtsasta -
ovat kaikki tosi tärkeitä, vaikka ehkä kuulostaa siltä, -
etteivät ne liity vatsavaivoihin.
Kuten kohta nähdään seuraavissa jaksoissa, jopa ihottuma saattaa -
olla johtolanka vatsasairauteen.
Hyvä katsoja! Jos olet saanut hyötyä ja iloa näistä ohjelmista -
ja haluat jatkossakin tukea näiden ohjelmien tekemistä, -
voit soittaa numeroon 0600-10077.
Puhelun hinta on noin 10 euroa. Voit myös laittaa tukesi -
ruudussa näkyvään tilinumeroon.
Voit kohdentaa sen tähän ohjelmaan ruudussa näkyvällä viitteellä.
Kiitos, että olit mukana! Jumalan siunausta sinulle!
Tekstitys: Tuula-Riitta Virrankare